Alotau
Alotau (angl. Alotau) – miestas Papua Naujosios Gvinėjos pačiuose pietryčiuose, Papua pusiasalio gale, Milno įlankos pakrantėje; Milno Įlankos provincijos ir Alotau rajono centras. Miestas įsikūręs miškingose Oveno Stenlio kalnų rytinės dalies pašlaitėse. Yra jūrų uostas (eksportuojama kopra), toliau vakaruose – Gurnio oro uostas, plentas į Dogurą. Verčiamasi kakavmedžių, kokospalmių, daržovių auginimu, žvejyba.